NELJANDA KOOSSEISU
OTSUS

Haapsalu,			17. detsember 2004 nr 157

Servituudi seadmine
(Suur-Liiva tn 15, Haapsalu)

Juhindudes asjaõigusseaduse § 173 p 3, 178 p 1, p 2, § 186 p 1, § 187 p 1, kohaliku omavalitsuse korralduse seaduse, § 6 lg 1, § 22 lg 1 p 37, § 23, Haapsalu põhimääruse § 12 lõike 1 punktist 43, § 63 ja haldusmenetluse seadusest, Haapsalu Linnavolikogu otsustab:

1.	Lubada sõlmida asjaõigusleping reaalservituudi seadmiseks osaühing Stora Invest omandis olevale kinnistule, asukohaga Suur-Liiva tn 15, Haapsalu (kinnistu registriosa nr 6330, katastritunnus 18301:003:1130), koormamiseks Haapsalu linna omandis oleva kinnistu, nimetusega Kastinina (kinnistu registriosa nr 5523, katastritunnus 18301:003:1010) kasuks järgmiste tingimustega:
1.1.	 asukoht ja laius 3 meetrit vastavalt asendiplaanile;
1.2.	 käia jalgsi ja sõita jalgrattaga ööpäevaringselt;
1.3.	 tasu vastavalt kehtivale maksustamishinnale servituudi ala ulatuses;
1.4.	 tasu maksmise tähtaeg kord aastas, tasuda 1. veebruariks;
1.5.	 teeservituudi ala hooldab linn;
1.6.	 teeservituudi seadmisel asjaõiguslepingu sõlmimise riigilõivu ja notaritasu, kinnistusraamatusse kandmise riigilõivu tasub linn.

2.	Otsus avalikustada väljapanekuga Haapsalu Linnavolikogu Kantseleis.

3.	Otsus jõustub avalikustamisega Haapsalu Linnavolikogu Kantseleis.

4.	Käesoleva otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Arder Väli
Volikogu aseesimees